b'\n_START_ARTICLE_\n120-film\n_START_PARAGRAPH_\n120-film er et popul\xc3\xa6rt filmformat for stillbilder introdusert av Kodak for kameraet Brownie no. 2 i 1901. Det var opprinnelig rettet mot amat\xc3\xb8rfotografer, men i dette markedet ble det senere erstattet med 135-film. 120-film og dens n\xc3\xa6re slektning, 220-film, er fremdeles i bruk, og er de filmtypene i mellomformat som er lett tilgjengelig for b\xc3\xa5de profesjonelle og amat\xc3\xb8rer.\n_START_SECTION_\nKjennetegn ved formatet\n_START_PARAGRAPH_\n120-film er nominelt 60\xc2\xa0mm bred, men m\xc3\xa5ler faktisk om lag 61\xc2\xa0mm eller 2,4 tommer. Filmen er rullet opp p\xc3\xa5 en \xc3\xa5pen filmrull som opprinnelig var laget av tre med metall-klemmer, senere med i bare metall og til slutt med av plast. Lengden p\xc3\xa5 filmen er vanligvis fra 76\xc2\xa0cm opp til 84\xc2\xa0cm, og er festet til en strimmel med papir som er noe lenger og bredere enn filmen. Dette st\xc3\xb8ttepapiret beskytter filmen mens den er viklet opp p\xc3\xa5 rullen, og har litt ekstra lengde slik at filmen kan settes i og tas ut av kameraet i dagslys. Bildenummeret for tre standard bildest\xc3\xb8rrelser er trykket p\xc3\xa5 papirremsen._NEWLINE_220-formatet ble introdusert i 1965 og har samme bredde som 120-film, men med omtrent dobbelt lengde p\xc3\xa5 filmen og dermed dobbelt s\xc3\xa5 mange eksponeringer per rull. I motsetning til 120-film, er det ingen papirremse bak filmen, men en innledende og avsluttende papirende p\xc3\xa5 selve filmstrimmelen. Dette resulterer i en lengre film p\xc3\xa5 rullen, men det er ingen trykte bildenumre. Videre kan ikke denne filmen brukes i gamle kameraer som har et r\xc3\xb8dt vindu som viser bildenummeret, uten at kameraet blir modifisert. Ogs\xc3\xa5, siden filmen alene er tynnere enn en film med et underlag av papir, kan det v\xc3\xa6re n\xc3\xb8dvendig med en spesiell trykkplate \xc3\xa5 oppn\xc3\xa5 riktig fokus. Noen kameraer er i stand til \xc3\xa5 bruke b\xc3\xa5de 120- og 220- film. Disse vil enten ha en mulighet for \xc3\xa5 justere trykkplaten for riktig filmtype (f.eks. Pentax 6x7, Mamiya C220 eller Mamiya C330), eller de vil trenge spesielle bakstykker (f.eks. Pentax 645 eller Kowa Six)._NEWLINE_Spesifikasjonene for 120- og 220-film er definert i standard ISO 732. Tidligere utgaver av ISO 732 ogs\xc3\xa5 f\xc3\xb8lger internasjonale standarder for 127-og 620-film formater.'